थियेटर कदे प्रसार च बी उनें बड़ा सैह्‌योग दित्ता। सिनेमा दे बड्डें अभिनेता कुन्दन लाल सैह्‌गल ते ओम प्रकाश अपने गी उंदा शगिर्द खोआने च फखर समझदे। इक बारी सैह्‌गल होर जम्मू आये उनें गी दीवानें दे मन्दरै दा मंडुआ दस्सेआ। किश त्रुट्टा-भज्जे दा हा। उनें हकीम होरें गी दस हजार रपेς दित्ते जिस कन्ने मंदर दी मरम्मत होई गेई। ओ जदू बी औंदे हकीम होरें गी मत्था टेके बगैर जंदे निहे। बलराज साह्‌नी हुंदे कन्ने मता स्नेह् हा। साह्‌नी होरें कश्मीरी कवी महजूर उप्पर फिल्म बनाई। फिल्म रिलीज होने परैत्त उनें हकीम होरें गी चिट्‌ठी लिखी जे इस उप्पर अपनी राς लिखी भेजेओ। पर जदू चिट्‌ठी जम्मू पुज्जी हकीम होर सुरग टुरी गेदे हे।